ANC gebruik staatsgeld vir verkiesing, sê DA | Maroela Media
"Barbara Creecy, LUR vir finansies in Gauteng, het R100 miljoen van provinsiale geld begroot om kiesersregistrasie in die provinsie aan te moedig, ondanks die feit dat die Onafhanklike Verkiesingskommissie (OVK) R1,5 miljard per jaar van belastingbetalers ontvang om dit te doen," het Ashor Sarupen, DA-LP in Gauteng, gesê.
Volgens die DA sal dit gunstiger wees indien dié geld aangewend word vir provinsiale departemente wat finansieel sukkel, veral die departement van gesondheid wat R1,4 miljard skuld en nie verskaffers betyds kan betaal nie.
Die party het ook aangedui dat die geld eerder aangewend kon word om die droogtebystandspakket, wat tans steeds na beraming R120 miljoen kort, aan te vul.
"Die ANC-regering is egter besig met 'n ydele veldtog wat eerder die premier en die ANC bevorder as die verkiesing," het Sarupen gesê. "Dit is 'n skaamtelose misbruik van openbare geld om die ANC se verkiesingsveldtog te steun."
Dit is maar soos die ANC is skelm en agterbaks. Die Da en ook al die ander partye moet so ver moontlik al die inligting bekend maak sodat die kieser dit kan weet en hopelik korrek daarmee handel by die stembus
al die parlementslede, OOK die parlementslede van die DA, het onlangs 5% salarisverhoging gekry. met 'n salarispaket wat voor die verhoging reeds meer as R1miljoen per jaar EN n lekker huis EN n lekker motor EN lekker onthaaltoelae EN verniet vlieg ingesluit het, is daardie salarispakket en die 5% verhoging OOK so te sê diefstal/verdure uitmelk van belastingbetalers se geld. Kortom, wanneer dit kom kla oor die vermorsing van belastingbetalers se geld, moet die DA doodstil bly.
Nou hang hulle aan die groot klok vir almal om te sien.
Die anc het geen respek vir belastinggeld, belastingbetalers of die land nie. Hulle beskou hulleself as gode en is hier om gedien te word. By monde van ons eie magsdronk koning het hy dit duidelik gemaak dat die anc eerste kom. Sy adjudante het ter ondersteuning gesê dat die anc hulle eie wette het en dus nie gebonde is aan die wette van die land nie.
So wat kan 'n mens verwag van 'n party met geen integriteit, gierig en 'n onuitblusbare sug na eer? Nie veel nie. Hierdie is maar net die begin.